nahid-hub/BLUGE-bengali-wikipedia-section-title-prediction huggingface dataset:
ঘরোয়া ক্রিকেটে অনিন্দ্য সুন্দর বোলিংশৈলী প্রদর্শনের স্বীকৃতিস্বরূপ ১৯২৯ সালে দক্ষিণ আফ্রিকা দলের সাথে ইংল্যান্ড গমনের সুযোগ লাভ করেন। ১৯২৯ সালের ঐ সফরে আর্থার অশি মিশ্র সফলতা পান। উইজডেন ক্রিকেটার্স অ্যালমেনাকে এ সফরে প্রকৃত মানসম্পন্ন ফাস্ট বোলারের অভাবের কথা উল্লেখ করা হয়। আর্থার অশি সম্পর্কে বলা হয় যে তিনি প্রচণ্ড শ্রম দিয়েছেন। তবে, সামগ্রিকভাবে প্রথম-শ্রেণীর খেলাগুলোয় বলের ওপর নিয়ন্ত্রণ ও ধারাবাহিতা ধরে রাখতে পারেননি। তার বোলিংই প্রায়শঃই এবড়োথেবড়ো ছিল।

এ সফরে নিয়মিত বোলারদের ক্ষেত্রে আর্থার অশি সর্বাপেক্ষা ব্যয়বহুল বোলিং করেন। প্রাপ্ত ৫২ উইকেট ৩৪.৫১ গড়ে লাভ করেছিলেন। ওভারপ্রতি তিন রানেরও অধিক দেন যা সমসাময়িককালের সাথে তুলনান্তে বেশ ব্যয়বহুল ছিল। অংশগ্রহণকৃত কোন ইনিংসেই চার উইকেটের বেশি পাননি। তাসত্ত্বেও, দুই টেস্টের ঐ সিরিজের একটি টেস্টে অংশ নিয়েছিলেন। দলীয় সঙ্গীদের সাথে তুলনান্তে বেশ ফারাক ছিল ও ইংরেজ ব্যাটসম্যানদের হাতে বেশ নাকানি-চুবানি খায়। ৩১.৭০ গড়ে ১০টি টেস্ট উইকেট নিয়ে বোলিং গড়ে শীর্ষে আরোহণ করেন। প্রথম টেস্টের প্রথম ইনিংসে চার উইকেট লাভের জন্যে তাকে ৭৯ রান খরচ করতে হয়। এরপর দ্বিতীয় ইনিংসে ৮৮ রান খরচায় দুই উইকেট পান। ঐ ইনিংসে ইংল্যান্ড দলের মাত্র চার উইকেটের পতন ঘটেছিল। এটিই টেস্টে তার সেরা বোলিং পরিসংখ্যান ছিল।

দ্বিতীয় টেস্টের প্রথম ইনিংসে উইকেটবিহীন অবস্থায় ছিলেন। তবে, তার বোলিং বেশ মিতব্যয়ী ছিল। দ্বিতীয় ইনিংসে অবশ্য ২০ ওভার বোলিং করে চার উইকেট দখল করেছিলেন। এতে কোন মেইডেন ছিল না ও ৯৯ রান খরচ করতে হয় আর্থার অশিকে। টাইমসের প্রতিবেদনে উল্লেখ করা হয় যে, ইনিংসের সেঞ্চুরিকারী মরিস লেল্যান্ড ও মরিস টেটের কাছে বেশ নাকানিচুবানির শিকার হয়েছিল তার স্লো বোলিং। ওভার-পিচ বলগুলোকে তারা ড্রাইভ মারতে ব্যস্ত থাকেন। শর্ট বলগুলোকে থার্ড ম্যান এলাকা দিয়ে সীমানার বাইরে চলে যায়। এরপর টেস্ট দল থেকে বাদ পড়েন ও আর কখনো তাকে টেস্ট আঙ্গিনায় দেখা যায়নি।

সঠিক অনুচ্ছেদ শিরোনাম কোনটি?
titleA. অবসর
titleB. ইংল্যান্ড গমন, ১৯২৯
titleC. আন্তর্জাতিক ক্রিকেট
titleD. ঘরোয়া ক্রিকেট
উত্তর: titleB
যদিও সোভিয়েত যুগে চলচ্চিত্রে রুশ ভাষাই প্রধান ছিল, তবে সোভিয়েত ইউনিয়নের চলচ্চিত্রের মধ্যে আর্মেনীয় সোভিয়েত সমাজতান্ত্রিক প্রজাতন্ত্র, জর্জীয় সোভিয়েত সমাজতান্ত্রিক প্রজাতন্ত্র, ইউক্রেনীয় সোভিয়েত সমাজতান্ত্রিক প্রজাতন্ত্র, এবং লিথুয়ানীয় সোভিয়েত সমাজতান্ত্রিক প্রজাতন্ত্র, বাইলোরুশ সোভিয়েত সমাজতান্ত্রিক প্রজাতন্ত্র, ও মলদোভীয় সোভিয়েত সমাজতান্ত্রিক প্রজাতন্ত্র এর চলচ্চিত্রও অন্তর্ভুক্ত ছিল। সোভিয়েত ইউনিয়ের ইতিহাসে, বিশেষ করে ১৯২০ এর দশক ও ১৯৮০ এর দশকের শেষের দিকে, চলচ্চিত্রের বিষয়াবলী সেন্সরশিপ ও আমলাতান্ত্রিক নিয়ন্ত্রণের অধীনে চলে আসে। এই বছরসমূহ ছাড়া ১৯৫০ এর দশক থেকে এর পরের সময়ে চলচ্চিত্রে স্বাধীন সৃজনশীলতা ও এর ফলাফলের কারণে সোভিয়েত চলচ্চিত্র অন্যান্য প্রাচ্যের দেশসমূহের চলচ্চিত্রের মত প্রশংসিত হতে থাকে।

১৯২০ এর দশকে সোভিয়েতের অন্যান্য শিল্পকলার মত, সেই সময়ের প্রধান সামাজিক ও রাজনৈতিক ঘটনাবলী নিয়ে চলচ্চিত্র নির্মিত হয়। সম্ভবত এই সময়ের সবচেয়ে গুরুত্বপূর্ণ চলচ্চিত্র হল সের্গেই আইজেনস্টাইনের "ব্রনিয়েনোসেৎস পটিয়োমকিন" (১৯২৫)। এই চলচ্চিত্রের উল্লেখযোগ্য দিক হল ১৯০৫ সালের রুশ বিপ্লবের ঘটনাবলী প্রদর্শন, চলচ্চিত্রের সৃজনশীল কৌশলের ব্যবহার এবং রাজনৈতিক বিষয়াবলী প্রদর্শনের জন্য জাম্প-কাটের ব্যবহার। এই সময়ের অন্যান্য উল্লেখযোগ্য চলচ্চিত্র হল ভসেভোলদ পুদভ্‌কিনের "মাত" (১৯২৬), এবং দিজিগা ভের্তভের "চেলোভিক্‌স কিনোআপারাতাম" (১৯২৯)।

১৯৩০ এর দশকে মুক্তিপ্রাপ্ত জনপ্রিয় চলচ্চিত্রের মধ্যে রয়েছে সেই সময়ের প্রধান অভিনেত্রী লিউবোভ অরলোভা অভিনীত "ভিসলি রিবেয়াতা" (১৯৩৪), "জির্ক" (১৯৩৬), এবং "ভোলগা-ভোলগা" (১৯৩৮)।
১৯৩০ ও ১৯৪০ এর দশকে আইজেনস্টাইন "আলেক্সান্দ্‌র নেভ্‌স্কি" (১৯৩৮) ও "ইভান গ্রোজ্‌নি" (১৯৪৪) নামে দুটি ঐতিহাসিক মহাকাব্যিক চলচ্চিত্র পরিচালনা করেন।
১৯৪০ এর দশকে দ্বিতীয় বিশ্বযুদ্ধ শেষ হওয়ার পরপর সোভিয়েত রঙিন চলচ্চিত্র নির্মাণ শুরু হয়। এই সময়ে মুক্তিপ্রাপ্ত রঙিন চলচ্চিত্রের মধ্যে রয়েছে "কুবান্‌স্কি কাজাকি" (১৯৪৪), "কামেন্নিয় জভিতোক" (১৯৪৭), ও "কাজানিয়ে আ জামলি সিবির্স্কেয়্‌" (১৯৪৭)।

১৯৫০ এর দশকের শেষের দিকে এবং ১৯৬০ সালের শুরুর দিকে সোভিয়েত চলচ্চিত্র নির্মাতাগণ সীমাবদ্ধতা থেকে মুক্তি পেলেও সেন্সরশিপ থেকে যায়। সোভিয়েত অঞ্চলের বাইরে খ্যাতি অর্জন করা এই সময়ের চলচ্চিত্র হল ১৯৫৮ সালে পাল্ম দর বিজয়ী "লিতিয়াত ঝুরাব্‌লি" (১৯৫৭) এবং ১৯৬১ সালে শ্রেষ্ঠ চলচ্চিত্রের জন্য বাফটা পুরস্কার বিজয়ী "বালাদ অ সোলদাতি" (১৯৫৯)। ১৯৫৭ সালের "ভিসোতা" চলচ্চিত্রটিকে ১৯৫০ এর দশকের অন্যতম সেরা চলচ্চিত্র বলে বিবেচনা করা হয়। ১৯৬০ এর দশকে মুক্তিপ্রাপ্ত আরও কয়েকটি চলচ্চিত্র হল "ইস্তোরিয়া আসি ক্লাচিনয়্‌" (১৯৬৬), "কমিসার" (১৯৬৭) এবং "কারোতকি ভস্ত্রিচি" (১৯৬৭)।

১৯৬০ ও ১৯৭০ এর দশকের সবচেয়ে প্রশংসিত রুশ পরিচালক হলেন আন্দ্রেই তার্কভ্‌স্কি। তিনি "ইভানভ দিয়েৎস্তভ" (১৯৬২), "আন্দ্রেই রুব্লিয়ভ (১৯৬৬), "সলিরিস" (১৯৭২), "জেরকাওয়া" (১৯৭৫), এবং "স্তলকের" (১৯৭৯)।

অস্কার বিজয়ী সোভিয়েত ইউনিয়নের চলচ্চিত্রসমূহ হল "ভয়না ই মির" (১৯৬৭), "দের্সু উজাওয়া" (১৯৭৫) এবং "মস্ক্‌ভা স্লিজাম নি বেরিত" (১৯৮০)।

সঠিক অনুচ্ছেদ শিরোনাম কোনটি?
titleA. রুশ সাম্রাজ্যের চলচ্চিত্র
titleB. ১৯৯০-এর দশক
titleC. সোভিয়েত ইউনিয়নের চলচ্চিত্র
titleD. ২০০০-এর দশক
উত্তর: titleC
লেবার পার্টির হয়ে শ্যাডওয়েল আসন থেকে মে ২০১০ সালের টাওয়ার হ্যামলেটস কাউন্সিল নির্বাচনে জয় লাভ করেছিলেন। একই বছর এর অক্টোবর মাসে লেবার পার্টির নবনির্বাচিত স্বতন্ত্র মেয়র লুতফর রহমান কে সমর্থন করায় রাবিনা খান সহ মোট নয় জন কাউন্সিলর বহিষ্কৃত হন। মে ২০১৪ তে তিনি লুতফর রহমান এর গড়া টাওয়ার হ্যামলেটস ফার্ষ্ট নামক দল থেকে তিনি পুনরায় শ্যাডওয়েল আসন থেকে কাউন্সিলর নির্বাচিত হন। ২০১০ থেকে এপ্রিল ২০১৫ পর্যন্ত তিনি মন্ত্রী পরিষদ এর একজন সদস্যও ছিলেন।

২০১৮ সালের মে মাসে সরাসরি টাওয়ার হ্যামলেটস এর মেয়র নির্বাচনে দাঁড়িয়ে যান, এবং জয়ী মেয়র জন বিগস এর কাছে অল্প ভোটের ব্যাবধানে দ্বিতীয় অবস্থানে থেকে পরাজিত হন। তবে ভোটের ব্যাবধানে তুমুল লড়াই হওয়ায় ও জয়ীর কাছাকাছি পরিমান ভোট পাওয়ায় তার অবস্থান আরো শক্ত হয়। এবং তিনি পুনরায় কাউন্সিলর নির্বাচিত হন এবং প্রথম টাওয়ার হ্যামলেটস এর লেবার পার্টির বদলে "পিপলস অ্যালিয়েন্স অব টাওয়ার হ্যমলেটস" আসন পায়।

২০১৮ সালের আগস্ট মাসে রাবিনা খান তার সহকর্মীদের নিয়ে "পিপলস অ্যালিয়েন্স অব টাওয়ার হ্যমলেটস" ছেড়ে চলে আসেন এবং "লিব্যারাল ডেমোক্রাট পার্টিতে" যোগ দেন। টাওয়ার হ্যামলেটস এ তিনি একমাত্র "লিব্যারাল ডেমোক্রাট" পার্টির প্রতিনিধি ও কাউন্সিলর হন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. পুরস্কার ও সম্মাননা
titleC. রাজনৈতিক জীবন
titleD. লেখনি জীবন
উত্তর: titleC
রাসেল ক্রো শুরুতে এই ছবির অন্য একটি চরিত্রের জন্য অডিশন দিয়েছিলেন। পরে শ্যারন স্তন তাকে প্রধান চরিত্রে অভিনয়ের জন্য বলেন। এ প্রসঙ্গে শ্যারন স্টোন বলেন "যখন আমি "রম্পার স্টম্পার" (১৯৯২) দেখেছিলাম, আমি ভেবেছিলাম রাসেল শুধু আকর্ষণীয় ও প্রতিভাবানই নয়, সে অকুতভয়। আমার কাছে অকুতভয়রা খুবই আকর্ষণীয়।" রেইমির কাছে ক্রো ছিল সাহসী ও চ্যালেঞ্জ গ্রহণ করতে প্রস্তুত এবং তাকে দেখে তিনি অ্যামেরিকার কাউবয়রা কেমন ছিল তা আন্দাজ করেন। রেইমির সাথে কাজ করার অভিজ্ঞতার সম্পর্কে ক্রো বলেন যে রেইমি চতুর্থ স্টুজ।

সনি পিকচার্স শ্যারনের পছন্দ নিয়ে দ্বিধান্বিত ছিল কারণ তখন ক্রো তেমন জনপ্রিয় মুখ ছিল না। জিনি হেকম্যান-এর হেরড চরিত্রের জন্য ট্রাইস্টার পিকচার্সকে শ্যুটিংয়ের স্থান পরিবর্তন করে ডুরাঙ্গো থেকে মেক্সিকোর অ্যারিজোনার টাকসনে নিতে হয়। স্যাম রকওয়েল দ্য কিড চরিত্রের জন্য অডিশন দিয়েছিল, কিন্তু পরে এই চরিত্রে অভিনয় করেন লিওনার্দো ডিক্যাপ্রিও. সনি পিকচার্স ডিক্যাপ্রিওর চরিত্রের ব্যাপারেও দ্বিধান্বিত ছিল। ফলে শ্যারন স্টোন নিজে ডিক্যাপ্রিওর পারিশ্রমিক দেওয়ার সিদ্ধান্ত নেয়।

সঠিক অনুচ্ছেদ শিরোনাম কোনটি?
titleA. নির্মাণ
titleB. চরিত্রায়ন
titleC. পরিচালনা
titleD. কাহিনী সংক্ষেপ
উত্তর: titleB
ইসলাম শিক্ষার একটি গুরুত্বপূর্ণ অংশ তাফসীর। কুরআনের আয়াতের সরল তর্জমা, আয়াতের প্রেক্ষাপট, আয়াতের বৈয়াকরণিক বিশ্লেষণ, আয়াতের মর্মার্থ ব্যাখ্যা ইত্যাদিকে 'তাফসীরুল কুরআন' বা শুধু 'তাফসীর' বলা হয়। যিনি তাফসীর শাস্ত্রে বিশারদ, তাকে 'মুফাসসির' বলা হয়। উল্লেখ্য, এ যাবৎ আরবিসহ বিশ্বের বিভিন্ন ভাষায় কুরআনে শত শত তাফসীর বা ব্যাখ্যাগ্রন্থ রচিত হয়েছে।

সঠিক অনুচ্ছেদ শিরোনাম কোনটি?
titleA. তাওহীদ
titleB. হাদিস শিক্ষা
titleC. তাফসীর
titleD. সাহিত্য
উত্তর: titleC
১৯৩০-৩১ মৌসুমে পাঁচ টেস্টের সিরিজ খেলার জন্য ইংল্যান্ড দল দক্ষিণ আফ্রিকা গমন করে। তবে, প্রথম টেস্টে নামি ডিনের অংশগ্রহণ ছিল না। ঐ মৌসুমে দক্ষিণ আফ্রিকার সাবেক অধিনায়ক নামি ডিনের দূর্বল ক্রীড়াশৈলীর কারণে সফরকারী ইংল্যান্ডের বিপক্ষে দলকে নেতৃত্ব দেয়ার জন্য তাকে মনোনয়ন দেয়া হয়। ফলশ্রুতিতে এ সুযোগের সদ্ব্যবহার করেন ও টেস্ট ক্রিকেটে নিজস্ব সেরা বোলিং পরিসংখ্যান দাঁড় করান। জোহেন্সবার্গে সিরিজের প্রথম টেস্টে ৫/৬৩ ও ৬/৮৭ লাভ করে দলকে ২৮ রানে জয় এনে দেন। নুপনেকে দল থেকে বাদ দেয়ার শর্তে নামি ডিন খেলতে রাজী হন বলে উইজডেনে উল্লেখ করা হয়।

এরপর নামি ডিন অধিনায়কের দায়িত্ব পেয়ে সিরিজের দ্বিতীয় ও তৃতীয় টেস্টে অংশ নেন। উভয় খেলাতেই ব্যাট হাতে তেমন কিছু করতে পারেননি। তবে, উভয় খেলাই ড্রয়ে পরিণত হয়। ফলে, তার দল ১-০ ব্যবধানে সিরিজ জয় করে।

এছাড়াও ড্র হওয়া চতুর্থ টেস্টে ৩/১৪৮ ও ৬/৪৬ লাভ করেন বুস্টার নুপেন। তবে, দক্ষিণ আফ্রিকায় স্থাপিত প্রথম দুইটি টার্ফ পিচে অনুষ্ঠিত তৃতীয় ও পঞ্চম টেস্ট থেকে নিজকে অংশগ্রহণ করা থেকে বিরত রাখেন।

সঠিক অনুচ্ছেদ শিরোনাম কোনটি?
titleA. ইংল্যান্ডের মুখোমুখি, ১৯৩০-৩১
titleB. প্রথম-শ্রেণীর ক্রিকেট
titleC. ব্যক্তিগত জীবন
titleD. টেস্ট ক্রিকেট
উত্তর: titleA
প্রায় ১৮৫০ কিংবা ১৮৬০ সালে এই জমিদার বাড়িটি নির্মিত হয়। এই জমিদার বাড়ির প্রতিষ্ঠাতা ছিলেন রাজকৃষ্ণ সাহা কিংবা রামনাথ কৃষ্ণ সাহা। স্থানীয়দের কাছে এটি "প্রতাপপুর বড় বাড়ি" হিসেবেও পরিচিত। এই এলাকার আশেপাশে যত জমিদার ছিল সবার শীর্ষে ছিল এই জমিদার। এই জমিদার বংশধররা জমিদারি প্রথা বিলুপ্ত হওয়ার পরও ১৯৯৬ সাল পর্যন্ত এই জমিদার বাড়িটিতে ছিল। জমিদার বাড়ির বংশধরদের কিছু এখনো ঢাকা, চট্টগ্রাম এবং কিছু ভারতের কলকাতা ও ত্রিপুরা রাজ্যে আছেন। জমিদার বাড়ির সম্পত্তি এখনো জমিদার বাড়ির বংশধরদের মালিকানাধীন। জমিগুলো এলাকার মানুষের কাছে বর্গা দিয়ে রাখা হয়েছে। জমিদার বাড়ির বংশধররা এখানে বছরের মধ্যে দুইবার আসেন এবং বর্গার টাকা নিয়ে যান।

সঠিক অনুচ্ছেদ শিরোনাম কোনটি?
titleA. জমিদার বাড়ির অবকাঠামো
titleB. ইতিহাস
titleC. বর্তমান অবস্থা
titleD. যোগাযোগ ব্যবস্থা
উত্তর: titleB
এই উদ্যানটি ১৬১০ সালে মোঘল আমলে প্রতিষ্ঠা করা হয়। সেই সময়ে রমনার পরিসীমা ছিল বিশাল এলাকা জুড়ে। মোঘলরাই রমনার নামকরণ করেন। পুরানো হাইকোর্ট ভবন থেকে পূর্বের সড়ক ভবন পর্যন্ত মোঘলরা বাগান তৈরী করেছিলেন। কিন্তু পরবর্তীতে কোম্পানী আমলে এ এলাকা জঙ্গলে পরিণত হয়। পরবর্তিতে ১৮২৫ সাল থেকে ব্রিটিশ কালেক্টর ডাউইজের সময় ঢাকা নগর উন্নয়নের জন্য বিভিন্ন পদক্ষেপ গ্রহণ করা হয় যার অন্যতম ছিল রমনা এলাকার উন্নয়ন। এ সময় এলাকার একটি অংশ ঘেরাও করে ঘোড়দৌড় বা রেসকোর্সের ব্যবস্থা করা হয়েছিল। আর অন্য অংশটিকে রমনা গ্রিন নাম দিয়ে যাত্রা শুরু করে আজকের রমনা পার্ক। এ সময় ঢাকার নবাব পরিবার এখানে একটি রাজকীয় বাগান তৈরি করেন যার নাম দেওয়া হয় 'শাহবাগ'। ১৯ শতকে ব্রিটিশ শাসক এবং ঢাকার নবাবদের সহায়তায় এটির উন্নয়ন সাধন করা হয়। ঢাকা শহরের নিসর্গ পরিকল্পনার কাজ শুরু হয়েছিল ১৯০৮ সালে লন্ডনের কিউই গার্ডেনের অন্যতম কর্মী আর. এল প্রাউডলকের তত্ত্বাবধায়নে। শহরের সেই নিসর্গ পরিকল্পনার ফল ছিল রমনা পার্কের উন্নয়ন। ২০ বছর লেগেছিল সে কাজ শেষ হতে। যা ১৯২৮ সালে শেষ হয়। তবে আনুষ্ঠানিকভাবে রমনা পার্ক উদ্বোধন করা হয় ১৯৪৯ সালে।

বর্তমানে রমনা পার্কে প্রতি বছর পহেলা বৈশাখে বর্ষবরণ অনুষ্ঠান হয়। রমনার বটমুলে ছায়ানটের আয়োজনে বর্ষবরণ অনুষ্ঠান এখন অনেক জনপ্রিয়।
সঠিক অনুচ্ছেদ শিরোনাম কোনটি?
titleA. তথ্যসূত্র
titleB. ইতিহাস
titleC. বিরল প্রজাতির গাছ
titleD. আয়তন
উত্তর: titleB
পটাশপুর ২ সমষ্টি উন্নয়ন ব্লকের মানচিত্রে অবস্থান অনুযায়ী এবং পূর্ব মেদিনীপুর জেলার জনগণনা সংক্রান্ত সরকারি পুস্তিকার বর্ণানুক্রমিক তথ্যের ভিত্তিতে পটাশপুর হল কসবা পটাশপুর গ্রামের একটা অংশ।

২০১১ খ্রিস্টাব্দের ভারতের জনগণনা মোতাবেক কসবা পটাশপুরের সর্বমোট জনসংখ্যা হল ৫,৮৫৩ জন; যার মধ্যে ৫২ শতাংশ অর্থাৎ ৩,০৩৭ জন পুরুষ এবং ৪৮ শতাংশ অর্থাৎ ২,৮১৬ জন হলেন মহিলা। ৬ বছর বয়সের নিচে মোট জনসংখ্যা হল ৯১৮। ৬ বছরের ওপর এই কসবা পটাশপুরের মোট সাক্ষর ব্যক্তির সংখ্যা হল ৩,৭৬৯ জন (মোট জনসংখ্যার ৭৬.৩৭ শতাংশ)।

সঠিক অনুচ্ছেদ শিরোনাম কোনটি?
titleA. থানা
titleB. ইতিহাস
titleC. জনসংখ্যা
titleD. স্বাস্থ্য পরিসেবা
উত্তর: titleC
১৯১২ সালে আইনস্টাইন এমন একটি তত্ত্ব চেয়েছিলেন যেখানে মহাকর্ষকে জ্যামিতিক ঘটনা বলা হয়েছে। টোলিও লেভি-সিভিটার আহবানে আইনস্টাইন মহাকর্ষীয় তত্ত্ব তৈরির জন্যে সাধারণ কোভ্যারিয়েন্স ব্যবহার করেন। ১৯১৪ ও ১৯১৫ তে আইনস্টাইন অন্য পথে ক্ষেত্রতত্ত্ব তৈরির চেষ্টা করেন যখন সে পথ অসঙ্গত প্রমাণ হল, তখন আইনস্টাইন আবার সাধারণ কোভ্যারিয়েন্স পড়া শুরু করলেন এবং আবিষ্কার করলেন যে বিবর বিতর্ক আসলে ত্রুটিপূর্ণ।
সঠিক অনুচ্ছেদ শিরোনাম কোনটি?
titleA. প্রাথমিক তদন্ত
titleB. সাধারণ আপেক্ষিকতার উদ্ভব
titleC. সাধারণ কোভ্যারিয়েন্স ও বিবর বিতর্ক
titleD. প্রসারমাণ মহাবিশ্ব ও মহাজাগতিক ধ্রুবক
উত্তর: titleC
কাদেরিয়া বাহিনী ১৯৭১ সালে বাংলাদেশের স্বাধীনতা যুদ্ধ চলাকালীন সময়ে স্বাধীনতার পক্ষে গঠিত একটি সশস্ত্র গেরিলা বাহিনী। এ বাহিনীর নেতা ছিলেন বঙ্গবীর কাদের সিদ্দিকী। যুদ্ধকালীন সময়ে এই ক্ষুদ্র অথচ লড়াকু বাহিনীটি সাহসিকতার জন্য স্বাধীনতাকামী জনসাধারণের কাছে সুপরিচিতি লাভ করে এবং নেতার নামানুসারে কাদেরিয়া বাহিনী নামে খ্যাতি লাভ করে। সে সময় কাদের সিদ্দিকী "বঙ্গবীর" এবং "বাঘা সিদ্দিকী" নামে পরিচিত হন।

কাদের সিদ্দিকী (বীর উত্তম) বর্তমান বাংলাদেশের টাঙ্গাইলে ৫০,০০০ বেসামরিক ব্যক্তি নিয়ে একটি বাহিনী গঠন করেন। এই বাহিনীটি টাঙ্গাইল অঞ্চলে পাকিস্তানী সেনাবাহিনীর বিরুদ্ধে বহু গেরিলা যুদ্ধে জয়লাভ করে। কাদের সিদ্দিকী বাল্লা গ্রামের কাছে মাকরার যুদ্ধে আহত হন। কাদেরিয়া বাহিনী ভূঞাপুর উপজেলার সিরাজকান্দী গ্রামে বিপুল সংখ্যক অস্ত্র ও গোলাবারুদসহ একটি পাকিস্তানী জাহাজ নিজেদের অধিকারে নিতে সক্ষম হয়। বাহিনীটি বেশ কিছু সাঁজোয়া ও বুলেটপ্রতিরোধী যুদ্ধযানও আটক করে। বাংলাদেশের স্বাধীনতা যুদ্ধের সময় এর সদর দপ্তর ছিল টাঙ্গাইল জেলার সখিপুর উপজেলার মহানন্দপুর গ্রামের একটি ভবনে যেখানে বর্তমানে মহানন্দপুর বিজয় স্মৃতি উচ্চ বিদ্যালয় অবস্থিত।

১৯৭১ সালের ১৬ ডিসেম্বরে কাদেরিয়া বাহিনী ভারতীয় মিত্র বাহিনীর সাথে ঢাকায় প্রবেশ করে।

সঠিক অনুচ্ছেদ শিরোনাম কোনটি?
titleA. বামপন্থী দলসমূহ
titleB. নিয়মিত ও অনিয়মিত বাহিনী
titleC. কাদেরিয়া বাহিনী
titleD. মুক্তিযুদ্ধের চূড়ান্ত পর্যায়ে মুক্তিবাহিনী
উত্তর: titleC
ঢাকা টিচার্স ট্রেনিং কলেজের আয়তন ৮ একর। এখানে প্রশাসনিক ও একাডেমির ভবন একত্রে রয়েছে। এছাড়াও রয়েছে ছাত্রাবাস, অধ্যক্ষের বাসভবন, তত্ত্বাবধায়ক কোয়ার্টার, ডর্মেটরি, মিলানায়াতন, মসজিদ, শহীদমিনার ও চতুর্থ শ্রেণীর কর্মচারীদের জন্য ভবন। কলেজে খেলাধুলার জন্য রয়েছে বেশ বড় একটি মাঠ। এ কলেজে দুইটি পুরুষ ছাত্রাবাস , একটি ছাত্রীনিবাস এবং একটি বিজ্ঞান উন্নয়ন ভবন রয়েছে। পুরুষ ছাত্রাবাস তিনতলা এবং মহিলা ছাত্রাবাস চারতলা বিশিষ্ট।

সঠিক অনুচ্ছেদ শিরোনাম কোনটি?
titleA. লোকবল
titleB. স্থাপনা
titleC. ভর্তি পদ্ধতি
titleD. গ্রন্থাগার
উত্তর: titleB
কমিক বই তাদের গঠন ও দৃশ্যায়নের প্রতি যন্তশীল। লেখকগণ পাতার ফ্রেম, আকার, অবস্থান ও প্যানেলের অবস্থানের দিকে নজর রাখেন। কমিক বইয়ের চরিত্রসমূহ লেখকের বিষয়বস্তু ও বার্তা পাঠকদের কাছে পৌঁছে দেওয়ার জন্য গুরুত্বপূর্ণ। কমিক বইয়ের গুরুত্বপূর্ণ বিষয়সমূহ হলে প্যানেল, বেলুন, ছত্র, ও চরিত্র। বেলুন সাধারণত তথ্য বহনকারী উত্তল স্থান যা লেজ যুক্ত হয়ে চরিত্রের উপরে বিদ্যমান থাকে। লেজের মূল, পথ, ও নির্দিষ্ট দিক বিদ্যমান থাকে।

কমিক বই তৈরির কিছু প্রযুক্তিগত সূত্র রয়েছে, যেমন দিক, কোণ, তথ্য, ও ছন্দ। লেখা, আঁকা ও রঙের ক্ষেত্রে এই পদ্ধতিসমূহ অবলম্বন করা গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. গঠন
titleB. ডিজিটাল কমিক্স
titleC. ইতালীয় কমিক্স
titleD. কমিক বই সংগ্রহ
উত্তর: titleA
আর্নেস্ট রাদারফোর্ড ১৯১১ সালে নিউক্লিয়াস আবিষ্কার করেন থমসনের পারমাণবিক প্লাম পুডিং মডেলের যথার্থতা নিরূপণ কালে। তবে এর আগেই জে.জে থমসন কর্তৃক ইলেকট্রন আবিষ্কৃত হয় এবং থমসন প্রস্তাব করেন - সার্বিকভাবে পরমাণু আধান নিরপেক্ষ হলেও পরমাণুর কোথায়ও না কোথাও ধনাত্মক আধানও বিদ্যমান। থমসন ধারনা করেন ধনাত্মক আধানের বলয়ের চারদিকে ঋণাত্মক আধান বিশিষ্ট ইলেকট্রন বিক্ষিপ্তভাবে ছড়ানো থাকে। পরবর্তীতে অর্নেস্ট রাদারফোর্ড ও তার গবেষণা সহায়ক হ্যান্স জেইজার এবং অর্নেস্ট মার্সডেনের সহায়তায় পাতলা ধাতুর পাতের দিকে ধাবিত আলফা কণার (হিলিয়াম নিউক্লিয়াস) পথ বিচ্যুতি ঘটনা পরিলক্ষিত করেন। লক্ষ করে দেখা যায় যৎসামান্য পথবিচ্যুতি হয়ে ধনাত্মক আধান বিশিষ্ট আলফা কণা ধাতব পাত ভেদ করে চলে যায়। তবে আশ্চর্যের বিষয় এই যে, অনেকগুলো কণা খুব বেশি কোণে বিচ্যুতি হয়ে যায়। ইলেকট্রনের চেয়ে প্রায় ৮০০০ গুণ ভারী এবং দ্রুতগামী আলফা কণার এরূপ বিচ্যুতি কারণ পরমাণুস্থ শক্তিশালী বল। তিনি অনুভব করলেন, প্লাম পুডিং মডেল যথাযথ হতে পারে না। কেবল যদি ধনাত্মক ও ঋণাত্মক আধান একে অপরের থেকে আলাদা এবং সেই সাথে পরমাণুর সমস্ত ভর এর ধনাত্মক আধানে কেন্দ্রভূত থাকে তবেই আলফা কণার বিচ্যুতি ব্যাখ্যা করা যেতে পারে। এই পরীক্ষা থেকে প্রমাণিত হয়ে যে, নিউক্লিয়াস ভারী ও ধনাত্মক আধান বিশিষ্ট ঘনত্বপূর্ণ কেন্দ্র।

সঠিক অনুচ্ছেদ শিরোনাম কোনটি?
titleA. উপাদান ও আকৃতি
titleB. নিউক্লিয়ার মডেল
titleC. ইতিহাস
titleD. লিকুইড ড্রপ মডেল (Liquid drop model)
উত্তর: titleC
(ক) সদস্যদের শপথ - সাধারণ নির্বাচনের পরে প্রথম বৈঠকে নির্বাচিত সদস্যরা সংবিধানের তৃতীয় তফসিলের নির্ধারিত ফরমে শপথ নেন। অনুচ্ছেদে ৬৫ অনুচ্ছেদে ১২ অনুচ্ছেদে লেখা হয়েছে "তৃতীয় তফসিলের নির্ধারিত ফরমে হাউসের শপথ গ্রহণ না করা অবধি কোন সভায় নির্বাচিত ব্যক্তি বসেন বা ভোট দিতে পারবেন না"। যে সমস্ত সদস্যরা প্রথম সভায় শপথ নেননি তারা প্রথমবারের মতো কোনও সভায় অংশ নেওয়ার পরে শপথ নেন। প্রথম সভা বিদায়ী স্পিকারের সভাপতিত্বে অনুষ্ঠিত হয়। অনুচ্ছেদে ১২৭ অনুচ্ছেদে ৫৩ (৮) পাঠে বলা হয়েছে, "পরবর্তী সংসদ দ্বারা অফিস পূরণের জন্য নির্বাচিত ব্যক্তি তার কার্যালয়ে প্রবেশ না করা পর্যন্ত স্পিকার তার অফিসে অব্যাহত থাকবেন।"

(খ) স্পিকার এবং ডেপুটি স্পিকারের নির্বাচন ও শপথ। - সদস্যদের দ্বারা শপথ গ্রহণের পাশাপাশি প্রবন্ধের ১০৮ টি অনুচ্ছেদ অনুসারে অন্য কোনও ব্যবসা বাদ দেওয়ার জন্য, এর সদস্যদের মধ্যে একজন স্পিকার এবং একজন ডেপুটি স্পিকারকে নির্বাচিত করবেন। স্পিকার বা ডেপুটি স্পিকারের পদটি শূন্য হয়ে গেলে, কোনওভাবেই বিধানসভা স্পিকার বা ডেপুটি স্পিকার হিসাবে অন্য সদস্যকে বেছে নেয়।

নির্বাচিত স্পিকার এবং ডেপুটি স্পিকার তম তফসিলের নির্ধারিত ফর্মের মধ্যে ১২৭ অনুচ্ছেদে ১২৩ অনুচ্ছেদে পাঠানো অনুচ্ছেদের ২ ধারা অনুসারে শপথ গ্রহণ করেছেন।

সঠিক অনুচ্ছেদ শিরোনাম কোনটি?
titleA. প্রাদেশিক পরিষদে প্রথম দিনের কার্যক্রম
titleB. পরিষদ চেম্বার
titleC. সদস্যদের অযোগ্যতা
titleD. একটি জাতির অর্থনীতির ব্যবস্থাপক
উত্তর: titleA
য‌া‌ন্ত্রিক ক্ষয়, জারণ হি‌সে‌বেও অ‌ভি‌হিত এই প্রক্রিয়া‌টি যখন ঢেউ কিনারার অ‌ভিমু‌খে ঝা‌পি‌য়ে প‌ড়ে ধী‌রে ধী‌রে ভাঙন ঘটায় তখন সংঘ‌টিত হয়। সমুদ্র কিনারায় আঘাত হান‌লে নু‌ড়ি পাথরগু‌লো সেই কিনারার চে‌য়ে উচু কিনারার অ‌ভিমুখের নু‌ড়ি পাথ‌রের অং‌শে আঘাত ক‌রে এবং সেগু‌লো‌কে ভাঙ‌ে, যা একই প্রবাহ ক্রিয়ায় বা ঘর্ষণে অংশ নি‌তে পা‌রে।
সঠিক অনুচ্ছেদ শিরোনাম কোনটি?
titleA. জারণ
titleB. যা‌ন্ত্রিক ক্ষয়
titleC. উদাহরণ
titleD. পর্যবেক্ষণ
উত্তর: titleB
ম্গার বংশের মন্ত্রীরা ক্রমশঃ শক্তিশালী হয়ে কেন্দ্রীয় শাসনব্যবস্থার ভাঙন ধরাতে পারে, তার আশঙ্কা করে সম্রাট খ্রি-দুস-স্রোং-ব্ত্সন ৬৯৯ খ্রিষ্টাব্দে শিকারে বেরোনোর নাম করে তার অনুগামীদের ম্গার বংশের সদস্যদের আক্রমণের আদেশ দেন। এরপর নিজে উত্তরে সৈন্যবাহিনী নিয়ে গিয়ে ম্গার-খ্রি-ব্রিংয়ের সম্মুখীন হলে বিনা যুদ্ধে খ্রি-ব্রিং আত্মসমর্পণ করেন ও জিউ ট্যাংসু গ্রন্থের বর্ণনা অনুযায়ী আত্মহত্যা করেন। এরপর খ্রি-দুস-স্রোং-ব্ত্সন মন্ত্রীদের ওপর সম্রাটের কর্তৃত্বের আইন প্রচলন করেন। 

সঠিক অনুচ্ছেদ শিরোনাম কোনটি?
titleA. মৃত্যু ও উত্তরাধিকার
titleB. পরিবার
titleC. মন্ত্রীদের ওপর নিয়ন্ত্রণ
titleD. অভিষেক
উত্তর: titleC
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতির পুরুষ এর ডানার মূল রঙ হলুদ এবং স্ত্রী সাদা বর্ণের হয়। উভয় নমুনাতেই সামনের ডানার উপরিতলে অ্যাপেক্স এ সরু কালো পটি দেখা যায় যা খুব সরু ভাবে টার্নেল এর মধ্যভাগ পর্যন্ত বিস্তৃত। অ্যাপেক্সএ সরু কালো বহিঃপ্রান্তরেখা দেখা যায়। এছাড়া কোনো দাগ ছোপ পুরুষ নমুনার ক্ষেত্রে সামনে অথবা পিছনের ডানায় দৃশ্যমান নয়। স্ত্রী নমুনাতে শুধুমাত্র সামনের ডানার উপরিতলে ৪ নং শিরা বরাবর খাঁজ কাটা কালো রেখা বর্তমান।

সঠিক অনুচ্ছেদ শিরোনাম কোনটি?
titleA. আচরণ
titleB. উপপ্রজাতি
titleC. বিস্তার
titleD. বর্ণনা
উত্তর: titleD
দ্বিতীয় বাছাইপর্ব দুটি আলাদা বিভাগে বিভক্ত: চ্যাম্পিয়নস পথ (লীগ চ্যাম্পিয়নদের জন্য) এবং লীগ পথ (নন-লীগ চ্যাম্পিয়নদের জন্য)। ২০১৯ সালের ১৯শে জুন তারিখে, উয়েফার প্রধান সদরদপ্তর সুইজারল্যান্ডের নিওঁ-এ দ্বিতীয় বাছাইপর্বের ড্র অনুষ্ঠিত হয়েছে। এই বাছাইপর্বের প্রথম লেগের খেলা ২০১৯ সালের ২৩ এবং ২৪শে জুলাই এবং দ্বিতীয় লেগের খেলা ২০১৯ সালের ৩০ এবং ৩১শে জুলাই তারিখে অনুষ্ঠিত হয়েছে। এই বাছাইপর্বের চ্যাম্পিয়নস পথ এবং লীগ পথে হেরে যাওয়া দল ২০১৯–২০ উয়েফা ইউরোপা লীগের তৃতীয় পর্বে প্রবেশ করেছে।

"ক্লুজ সামগ্রিকভাবে ৩–২ গোলে জয়ী"

সঠিক অনুচ্ছেদ শিরোনাম কোনটি?
titleA. দল
titleB. দ্বিতীয় বাছাইপর্ব
titleC. পর্ব ও ড্রয়ের তারিখ
titleD. এসোসিয়েশন র‍্যাঙ্কিং
উত্তর: titleB
"ওয়াউজার" অস্ট্রেলিয়ায় খ্রিস্টান নৈতিকতাবাদীদের, বিশেষত উইমেন্স ক্রিশ্চিয়ান টেম্পারেন্স ইউনিয়নের মতো মিতাচারী গোষ্ঠীর কর্মীদের জন্য একটি নেতিবাচক শব্দ ছিল। ঐতিহাসিক স্টুয়ার্ট ম্যাকিন্টায়ার যুক্তি দিয়েছিলেন, "ওয়াউজারদের অর্জন ছিল চিত্তাকর্ষক।" তারা এমন আইন পাস করেছে যা অশ্লীলতা এবং কিশোরীদের ধূমপানকে সীমাবদ্ধ করে, সাবালক বয়সের বিভিন্ন কর্মকান্ডে সম্মতির বয়স বাড়ায়, জুয়া খেলা সীমাবদ্ধ করে, অনেকগুলি শৌন্ডিকালয় বন্ধ করে দেয় এবং ১৯১৫-১৬ সালে শৌন্ডিকালয়গুলি সন্ধ্যা সাড়ে ছ'টায় বন্ধ করার নিয়ম-নীতি প্রতিষ্ঠিত করে, যা কয়েক দশক ব্যাপী স্থায়ী ছিল।

সঠিক অনুচ্ছেদ শিরোনাম কোনটি?
titleA. জার্মানি
titleB. মেক্সিকো
titleC. গ্রিস
titleD. অস্ট্রেলিয়া
উত্তর: titleD
লন্ডনের ন্যাচারাল হিস্টোরি মিউজিয়ামে ৪ এপ্রিল ২০১৯ এ এই সিরিজের প্রিমিয়ার শো অনুষ্ঠিত হয়। শো'তে অতিথি হিসেবে উপস্থিত ছিলেন প্রিন্স চার্লস ও তার দুই ছেলে প্রিন্স উইলিয়াম এবং প্রিন্স হ্যারি, চার্লি ব্রুকার, ডেভিড বেকহাম ও তার পুত্র ব্রুকলিন বেকহ্যাম, এলি গোল্ডিং এবং সিরিজের অনবদ্য নেপথ্য কণ্ঠদাতা ডেভিড অ্যাটেনবরো। তাদের উপস্থিতি জলবায়ু পরিবর্তনের বিরুদ্ধে আন্দোলনেরপ্রতি সমর্থনের প্রত্যয় ব্যক্ত করে। 

ভাষণ দেওয়ার সময়, প্রিন্স চার্লস বলেন, তিনি আশা করেছিলেন "আমাদের প্ল্যানেট" হয়ত "কোন পদক্ষেপের প্রয়োজন ছিল সে সম্পর্কে কোটি কোটি মানুষকে জাগ্রত করবে"। ডেভিড আশা করেন যে মানুষই পারে এই গ্রহের দায়িত্ববান নাগরিক হয়ে উঠতে, যা আমাদের একমাত্র আবাস। মানুষই পারে এই গ্রহের সৃষ্টিদের এখানে বসবাসের সুযোগ দিতে।" 

"আওয়ার প্ল্যানেট" এর প্রথম টিজার ট্রেলারটি ৮ নভেম্বর ২০১৮ তে মুক্তি পেয়েছিল। তিন মাস পরে ৪ ফেব্রুয়ারি ২০১৯ এ, দ্বিতীয় টিজার ট্রেলার মুক্তি পায়। ১৯৯৯ সালের ১৯ মার্চ ডকুমেন্টারিটির জন্য আনুষ্ঠানিক ট্রেলার প্রকাশ করা হয়। 

সঠিক অনুচ্ছেদ শিরোনাম কোনটি?
titleA. বিতর্ক
titleB. প্রচারণা
titleC. প্রযোজনা
titleD. সাউন্ডট্র্যাক
উত্তর: titleB
ন্যাটোর কিছু সদস্যরাষ্ট্র পর্যাপ্ত চাঁদা না দেয়ায় প্রায়ই তাদের সমালোচনা করেন ট্রাম্প৷ গত এক বছরে উত্তর কোরিয়ার নেতা কিম জং উনের সঙ্গে নিয়মিতই বিবাদে জড়াতে দেখা গেছে মার্কিন প্রেসিডেন্টকে৷ জেরুসালেমকে ইসরায়েলের রাজধানী হিসেবে স্বীকৃতি দিয়ে মুসলিম বিশ্বসহ সারা বিশ্বের সমালোচনার মুখে পড়েছেন৷ কিউবা ও ইরানের বিষয়ে কঠোর অবস্থানে দেখা গেছে ট্রাম্পকে৷

সঠিক অনুচ্ছেদ শিরোনাম কোনটি?
titleA. রাষ্ট্রপতি নির্বাচনের প্রচারকার্য ২০১৬
titleB. পাবলিক ডিসকোর্স
titleC. পররাষ্ট্রনীতি
titleD. বিচারক নিয়োগ
উত্তর: titleC
জন্মের পর ইবনে সিনা সপরিবারে আফসানাতে বাস করছিলেন। তাঁর দ্বিতীয় ভাইয়ের জন্মের পর আবদুল্লাহ ও সিতারা সবাইকে নিয়ে বুখারায় চলে আসেন এবং তাদের শিক্ষার জন্য যথোপযুক্ত গৃহশিক্ষক নিয়োগ করেন। এখান থেকেই সিনার শিক্ষার সূচনা ঘটে। সব ভাইয়ের মধ্যে সিনা শিক্ষা ক্ষেত্রে প্রথম থেকেই বিশেষ মেধার স্বাক্ষর রাখেন। মাত্র ১০ বছর বয়সে সমগ্র কুরআন মুখস্থ করেন। মুখস্থের পাশাপাশি তিনি সকল সূক্ষ্ম ও জটিল বিষয় নিয়ে ছোটবেলা থেকে চিন্তা করতেন। এতে তাঁর বাবা-মা ও শিক্ষক সকলেই বিস্মিত হতেন। বাবা বুআলীকে ইসমাইলী শাস্ত্র বিষয়ে আকৃষ্ট করার চেষ্টা করেন। কিন্তু ইবন সিনা ইসমাইলীদের কোনো কথাই বিনা যুক্তিতে মেনে নিতেন না। তাদের অনেক বিষয়ই তিনি যুক্তি দিয়ে প্রত্যাখান করেন। মূলত এরা সিনাকে শিক্ষা দেয়ার মত যোগ্য ছিল না। তাই আবদুল্লাহ পুত্রের জন্য যোগ্য শিক্ষকের খোঁজ করতে থাকেন।

আগে থেকেই আবদুল্লাহ সেখানকার এক মেওয়া বিক্রতার কথা জানতেন। এই বিক্রেতা ভারতীয় গণিতশাস্ত্রে বিশেষ পারদর্শী ছিল। বাবা আবদুল্লাহ সিনাকে এই মেওয়া বিক্রতার কাছে গণিত শেখার ব্যবস্থা করে দেন। মেওয়া বিক্রেতা এর আগে কাউকে তার জ্ঞান বিতরণের সুযোগ পায় নি। এই সুযোগে সে সিনাকে সানন্দে শিক্ষা দিতে থাকে এবং সিনার মেধা এতে আরও সহযোগীর ভূমিকা পালন করে। অল্প কয়েক দিনের মধ্যেই ভারতীয় গণিতের অনেক বিষয় তাঁর আয়ত্তে এসে যায়। এরপর তাঁকে অধ্যয়ন করতে হয় ইসমাইলী শাস্ত্রের আইন অধ্যায়। এতেও তিনি দক্ষতা অর্জন করেন। এর মাঝে আর একজন যোগ্য শিক্ষকের সন্ধান পান সিনার পিতা। তিনি ছিলেন তৎকালীন অন্যতম জ্ঞানী ব্যক্তিত্ব আল নাতেলী। নিজ পুত্রকে শিক্ষা দেয়ার জন্য তিনি নাতেলীকে নিজের গৃহে থাকার ব্যবস্থা করে দেন। এই শিক্ষকের কাছে সিনা ফিক্‌হ, ন্যায়শাস্ত্র, জ্যামিতি এবং জ্যোতিষ শাস্ত্র শিক্ষা করেন। ছাত্রের মেধা দেখে পড়ানোর সময় নাতেলী বিস্মিত হয়ে যেতেন; তার অনেক প্রশ্নের উত্তর দিতে গিয়ে ভ্যাবাচেকা খেতে হত তাঁকে। বিস্মিত হয়ে তিনি আবদুল্লাহকে বলেছিলেন, "আপনার ছেলে একদিন দুনিয়ার অন্যতম শ্রেষ্ঠ জ্ঞানী হবে। দেখবেন, ওর পড়াশোনায় কোন ব্যাঘাত যেন না ঘটে।"

পরবর্তীতে সিনার শিক্ষক হিসেবে আরও দুজন নিযুক্ত হন: "ইবরাহিম" ও "মাহমুদ মসসাহ"। এসময় শিক্ষক নাতেলী বুঝতে পারেন সিনাকে বেশি দিন শিক্ষা দেয়ার মতো সামর্থ্য বা জ্ঞান তাঁর নেই। তখন ইবন সিনা শিক্ষার বিষয়ে অনেকটা নিজের উপর নির্ভর করেই চলতে থাকেন। এসময় সম্বন্ধে তিনি তাঁর আত্মজীবনীতে লিখেছেন:

এভাবে নাতেলী বুঝতে পারলেন তাঁর প্রয়োজন শেষ। এরপর তিনি বুখারা ছেড়ে চলে গিয়েছিলেন। বুআলী নিজেই এবার নিজের শিক্ষক সাজলেন। এসময় চিকিৎসা শাস্ত্র এবং স্রষ্টাতত্ত্ব সম্বন্ধে তাঁর মৌলিক জ্ঞানের বিকাশ ঘটে। অ্যারিস্টটলের দর্শন সম্পূর্ণ ধাতস্থ করেন এ সময়েই। নতুন বই না পেয়ে আগের বইগুলোই আবার পড়তে লাগলেন। তাঁর খ্যাতি ছড়িয়ে পড়তে লাগল। বিভিন্ন দেশ থেকে শিক্ষার্থীরা তাঁর কাছে পড়তে আসত। তরুণ বয়সেই তিনি এবার শিক্ষকতা শুরু করলেন।

সঠিক অনুচ্ছেদ শিরোনাম কোনটি?
titleA. ভ্রমণ
titleB. বাদশাহের দরবারে গমন ও সরকারি চাকরি
titleC. শিক্ষা জীবন
titleD. ইরানে গমন ও শেষ জীবন
উত্তর: titleC